O‘zbekiston Prezidenti Shavkat Mirziyoyev 22 dekabr kuni Oliy Majlis Senati va Qonunchilik palatasi a’zolariga Murojaatnoma yo‘lladi. «Joylarda ba’zi mutasaddilar tadbirkorga kalamushday yopishib olgan. Tadbirkorlarni tekshiraverib, ishlashiga yo‘l qo‘ymaydi. Ularni amalda yetarlicha qo‘llab-quvvatlay olmayotganimiz mening eng katta armonim. Ikki yil ular tekshirilmaydi. Endi ularni tekshirish bilan prokuraturaning maxsus bo‘limi shug‘ullanadi. Buni shaxsan Prezident nazorat qiladi», — dedi davlat rahbari Oliy Majlis Senati va Qonunchilik palatasi a’zolariga Murojaatnomasida. Bundan oldinroq prezident tadbirkorlik sub’yektlarini tekshirishni 2 yilga to‘xtatishni taklif qilgani haqida xabar berilgandi.